প্রস্তুতি ম্যাচে নিউজিল্যান্ডকে ২৪৮ রানের টার্গেট দিল টাইগাররা
এতদিন বিপিএলের সংক্ষিপ্ত ফরম্যাটে মনোনিবেশ ছিল টাইগারদের।







বিপিএলে চার-ছ্ক্কার ঝড়ো ইনিংস দেখা গেছে জাতীয় দলের অনেক ক্রিকেটারের ব্যাটে।




বিপিএলকে অনেকটা নিউজিল্যান্ড সফরের অনুশীলনই বলা চলে।
আগামী ১৩ ফেব্রুয়ারি বাংলাদেশ সময় সন্ধ্যা ৭টায় স্বাগতিক নিউজিল্যান্ডের বিপক্ষে প্রথম ওয়ানডেতে মাঠে নামবে সাকিববিহীন টিম টাইগার।
তার আগে সিরিজের একমাত্র প্রস্তুতি ম্যাচে আজ রোববার লিনক্লোনে নিউজিল্যান্ড একাদশের মুখোমুখি হয়েছে বাংলাদেশ।
প্রথমে টসে জিতে সফরকারীদের ব্যাটিংয়ে পাঠান স্বাগতিকরা।
২৪৮ রানের টার্গেট ছুড়ে দিয়েছে মাশরাফি বাহিনী। তবে শুরুতে বাংলাদেশ দলের ব্যাটিং বিপর্যয়ে দলকে এতদূর নিয়ে যাবে তা ভাবেননি অনেকেই।
দলের দুই সিনিয়র তারকা মুশফিক ও মাহমুদউল্লাহর পঞ্চম উইকেট জুটির কল্যাণে এ সংগ্রহ দাঁড় করায় টাইগাররা।
১০৮ রানের জুটিতে মুশফিকের অবদান ৬১ রান। ৮টি চারের মারে অনবদ্য এ ইনিংসটি খেলেন মিস্টার ডিপেন্ডেবল বাংলাদেশ।
দলের সিজন ক্যাম্পেইনার মাহমুদউল্লাহ রিয়াদ বরাবরের মতো উজ্জ্বল।
সাজঘরে ফেরার আগে ১০টি চারের সাহায্যে ৮৮ বলে ৭২ রানে দুর্দান্ত এক ইনিংস খেলেন তিনি।
 
এর আগে দলীয় ৩১ রানে ৪ উইকেট হারিয়ে বসেন সফরকারীরা।
লিটন দাস, মুমিনুল হক, সৌম্য সরকার ও মোহাম্মদ মিঠুনদের কেউ দুই অঙ্কে নিজেদের নাম লেখাতে পারেননি।
শেষ দিকে সাব্বির রহমানের ৪১ বলে ৪০ রানের ইনিংসটি ছিল উপভোগ্য।
তবে ৪৬.১ ওভারেই শেষ হয়ে যায় টাইগারদের দাপট। ২৪৭ রানের অলআউট হন তারা।
২৪৮ রানের টার্গেটে ব্যাটিংয়ে নেমেছে নিউজিল্যান্ড একাদশ।
নিউজিল্যান্ডের মূল একাদশটি এখন ভারতের বিপক্ষে টি-টোয়েন্টি ম্যাচ খেলছে।
বাংলাদেশের সঙ্গে বর্তমানে তাদের তৃতীয় সারির একাদশ খেলছে।
নিউজিল্যান্ড একাদশে রয়েছেন যারা
জিত রাভাল (অধিনায়ক), এ ফ্লেচার, এসএম সোলিয়া, আর রবীন্দ্র, এফএইচ অ্যালেন, কে ডি ক্লার্ক, ডিএন ফিলিপস, এমডাব্লু চু (উইকেটরক্ষক), টিএফ ভ্যান ভোয়েরকম, এটিই হেজেলিন, আইজি ম্যাকপেক, জেএ ব্রাউন।
বাংলাদেশ স্কোয়াড
লিটন দাস, সৌম্য সরকার, মুশফিকুর রহিম (উইকেটরক্ষক), মোহাম্মদ মিঠুন, মাহমুদউল্লাহ, সাব্বির রহমান, মেহেদি হাসান মিরাজ (অধিনায়ক), নাঈম হাসান, শফিউল ইসলাম, মোস্তাফিজুর রহমান, মুমিনুল হক, শাদমান ইসলাম।

এতদিন বিপিএলের সংক্ষিপ্ত ফরম্যাটে মনোনিবেশ ছিল টাইগারদের।